ᱥᱩᱨᱮᱱᱫᱨᱚ ᱯᱨᱚᱥᱟᱫᱽ ᱭᱟᱫᱚᱵᱽ

ᱥᱩᱨᱮᱱᱫᱨᱚ ᱯᱨᱚᱥᱟᱫᱽ ᱭᱟᱫᱚᱵᱽ (ᱡᱟᱱᱟᱢ ᱒ ᱡᱟᱱᱩᱣᱟᱨᱤ ᱑᱙᱕᱙) ᱫᱚ ᱨᱟᱥᱴᱨᱤᱭᱚ ᱡᱚᱱᱛᱟ ᱫᱚᱞ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱵᱤᱦᱟᱨ, ᱥᱤᱧᱚᱛ ᱨᱤᱱᱤᱡ ᱥᱚᱦᱮᱛ ᱟᱨ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱢᱟᱨᱮ ᱥᱚᱦᱮᱛ ᱠᱟᱱᱟᱭ ᱾ ᱩᱱᱤ ᱫᱚ ᱡᱚᱦᱟᱱᱟᱵᱟᱫᱽ (ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱠᱷᱚᱱ ᱥᱤᱧᱚᱛ ᱨᱮᱱᱟᱜ ᱑᱒ ᱟᱱᱟᱜ ᱞᱳᱠ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾ ᱩᱱᱤ ᱫᱚ ᱑᱙᱙᱐ ᱠᱷᱚᱱ ᱒᱐᱒᱐ ᱫᱷᱟᱹᱨᱤᱡ ᱞᱮᱛᱟᱨ ᱤᱨᱟᱹᱞ ᱫᱷᱟᱣ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱠᱷᱚᱱ ᱵᱟᱪᱷᱚᱱ ᱞᱮᱱᱟᱭ ᱾

ᱩᱱᱤ ᱫᱚ ᱵᱤᱦᱟᱨ ᱥᱚᱨᱠᱟᱨ ᱨᱮ ᱠᱳ-ᱳᱯᱨᱮᱴᱤᱵᱽ ᱢᱚᱱᱛᱨᱤ, ᱮᱠᱥᱟᱭᱤᱡᱽ ᱢᱚᱱᱛᱨᱤ, ᱠᱟᱹᱨᱜᱟᱲ ᱢᱚᱱᱛᱨᱤ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱞᱟᱞᱩ ᱯᱨᱚᱥᱟᱫᱽ ᱭᱟᱫᱚᱵᱽ ᱟᱜ ᱟᱹᱰᱤ ᱥᱩᱨ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱵᱟᱪᱷᱟᱣ ᱯᱷᱟᱭᱤᱞ ᱞᱮᱠᱟᱛᱮ, ᱩᱱᱤ ᱵᱤᱨᱩᱫᱷ ᱨᱮ ᱙ ᱜᱚᱴᱟᱝ ᱠᱨᱤᱢᱤᱱᱟᱞ ᱠᱮᱥ ᱢᱮᱱᱟᱜᱼᱟ ᱾

᱒᱐᱒᱔ ᱥᱤᱧᱚᱛᱤᱭᱟᱹ ᱥᱟᱫᱷᱟᱨᱚᱱ ᱵᱟᱪᱷᱱᱟᱣ ᱨᱮ, ᱩᱱᱤ ᱫᱚ ᱡᱚᱫᱤᱭᱩ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱪᱚᱱᱫᱮᱥᱣᱚᱨ ᱯᱨᱚᱥᱟᱫᱽ ᱴᱷᱮᱱ ᱑᱔᱒᱕᱙᱑ ᱵᱟᱪᱷᱱᱟᱣ ᱛᱮ ᱡᱚᱦᱟᱱᱟᱵᱟᱫᱽ ᱠᱷᱚᱱ ᱥᱚᱸᱥᱚᱫᱽ ᱥᱚᱦᱮᱛ ᱢᱟᱹᱪᱤ ᱨᱮ ᱡᱤᱛᱠᱟᱹᱨ ᱞᱮᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱥᱩᱨᱮᱱᱫᱨᱚ ᱯᱨᱚᱥᱟᱫᱽ ᱭᱟᱫᱚᱵᱽ ᱫᱚ ᱜᱟᱭᱟ, ᱵᱤᱦᱟᱨ ᱨᱮ ᱢᱤᱫ ᱪᱟᱹᱥᱤ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱭᱟᱫᱚᱵᱽ ᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱜᱟᱭᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱟᱨ ᱩᱱᱤ ᱫᱚ ᱢᱚᱜᱚᱫᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱮᱪᱮᱫ ᱮ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾

ᱨᱟᱡᱽᱟᱹᱨᱤ ᱠᱟᱹᱢᱤ ᱡᱤᱭᱚᱱ
ᱥᱩᱨᱮᱱᱫᱨᱚ ᱯᱨᱚᱥᱟᱫᱽ ᱭᱟᱫᱚᱵ ᱫᱚ ᱑᱙᱘᱑ ᱥᱟᱞ ᱨᱮ ᱞᱟᱞᱩ ᱯᱨᱚᱥᱟᱫᱽ ᱭᱟᱫᱚᱵᱽ ᱥᱟᱶ ᱧᱟᱯᱟᱢ ᱮᱱᱟ, ᱡᱚᱠᱷᱚᱱ ᱞᱟᱞᱩ ᱯᱨᱚᱥᱟᱫᱽ ᱭᱟᱫᱚᱵᱽ ᱫᱚ ᱞᱳᱠᱫᱚᱞ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱑᱙᱘᱕ ᱥᱟᱞᱮ ᱨᱮ ᱥᱩᱨᱮᱱᱫᱨᱚ ᱯᱨᱚᱥᱟᱫᱽ ᱭᱟᱫᱚᱵᱽ ᱫᱚ ᱞᱳᱠᱫᱚᱞ ᱯᱟᱨᱴᱤ ᱦᱚᱛᱮᱛᱮ ᱡᱚᱦᱟᱱᱟᱵᱟᱫᱽ ᱯᱟᱨᱞᱤᱭᱟᱢᱮᱸᱴᱤ ᱴᱚᱴᱷᱟ ᱠᱷᱚᱱ ᱡᱚᱦᱟᱱᱟᱵᱟᱫᱽ ᱯᱟᱨᱞᱤᱭᱟᱢᱮᱸᱴᱤ ᱴᱚᱴᱷᱟ ᱠᱷᱚᱱ ᱵᱟᱪᱷᱱᱟᱣ ᱞᱟᱹᱜᱤᱫ ᱴᱤᱠᱮᱴ ᱮ ᱮᱢᱟᱫᱮ ᱛᱟᱦᱮᱸᱫ, ᱢᱮᱱᱠᱷᱟᱱ ᱩᱱᱤ ᱫᱚᱭ ᱦᱟᱨᱟᱣ ᱮᱱᱟ ᱾ ᱛᱟᱭᱚᱢ ᱛᱮ ᱑᱙᱙᱐ ᱥᱟᱞ ᱨᱮ, ᱩᱱᱤ ᱫᱚ ᱵᱮᱞᱟᱜᱚᱸᱡᱽ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱴᱤᱠᱮᱴ ᱮ ᱧᱟᱢ ᱞᱮᱫᱼᱟ ᱟᱨ ᱩᱱᱤ ᱡᱤᱛᱟᱹᱣ ᱮᱱᱟ ᱾

ᱭᱟᱫᱚᱵᱽ ᱫᱚ ᱵᱮᱞᱟᱜᱚᱸᱡᱽ ᱠᱷᱚᱱ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱨᱮ ᱘ ᱫᱷᱟᱣ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱟᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱟᱡᱟᱜ ᱡᱤᱛᱠᱟᱹᱨ ᱮ ᱫᱩᱲᱩᱵ ᱞᱮᱫᱼᱟ ᱾ ᱑᱙᱙᱘ ᱥᱟᱞ ᱨᱮ, ᱩᱱᱤ ᱡᱚᱦᱟᱱᱟᱵᱟᱫᱽ ᱞᱳᱠᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱞᱳᱠᱥᱚᱵᱷᱟ ᱥᱚᱦᱮᱛ ᱮ ᱵᱟᱪᱷᱚᱱ ᱞᱮᱱᱟ ᱾ ᱩᱱᱤ ᱫᱚ ᱱᱚᱣᱟ ᱵᱟᱪᱷᱱᱟᱣ ᱨᱮ ᱥᱚᱢᱚᱛᱟ ᱯᱟᱨᱴᱤ ᱨᱤᱱᱤᱡ ᱠᱟᱱᱰᱤᱰᱮᱴ ᱚᱨᱩᱬ ᱠᱩᱢᱟᱨ ᱮ ᱦᱟᱨᱟᱣ ᱠᱮᱫᱮᱭᱟ ᱾ ᱒᱐᱒᱔ ᱥᱮᱨᱢᱟ ᱨᱮ, ᱩᱱᱤ ᱫᱚ ᱨᱟᱥᱴᱨᱤᱭᱚ ᱡᱚᱱᱛᱟ ᱫᱚᱞ ᱦᱚᱛᱮᱛᱮ ᱡᱚᱦᱟᱱᱟᱵᱟᱫᱽ ᱞᱳᱠᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱱᱟ ᱾ ᱩᱱᱤ ᱫᱚ ᱡᱚᱱᱛᱟ ᱫᱚᱞ (ᱭᱩᱱᱤᱴᱮᱰ) ᱨᱤᱱᱤᱡ ᱪᱚᱱᱫᱮᱥᱣᱚᱨ ᱯᱨᱚᱥᱟᱫᱽ ᱫᱚ ᱑,᱔᱒,᱔᱒᱖ ᱵᱷᱚᱴ ᱛᱮ ᱦᱟᱨᱟᱣ ᱠᱟᱛᱮ ᱟᱨ ᱵᱟᱨ ᱜᱮᱞ ᱢᱚᱬᱮ ᱥᱮᱨᱢᱟ ᱛᱟᱭᱚᱢ ᱫᱚᱥᱟᱨ ᱫᱷᱟᱣ ᱵᱷᱟᱨᱚᱛᱤᱭᱚ ᱥᱚᱸᱥᱚᱫᱽ (ᱞᱳᱠᱥᱚᱵᱷᱟ) ᱨᱤᱱᱤᱡ ᱥᱚᱦᱮᱫ ᱮ ᱵᱮᱱᱟᱣ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ
ᱨᱟᱥᱴᱨᱤᱭᱚ ᱡᱚᱱᱛᱟ ᱫᱚᱞ
ᱥᱤᱧᱚᱛᱤᱭᱟᱹ ᱥᱚᱸᱥᱚᱫᱽ ᱨᱮᱱᱟᱜ ᱣᱮᱵᱽᱥᱟᱭᱤᱴ ᱨᱮ ᱥᱚᱨᱠᱟᱨᱤ ᱡᱤᱭᱚᱱ ᱥᱠᱮᱪ

ᱛᱷᱚᱠ:ᱨᱟᱥᱴᱨᱤᱭᱚ ᱡᱚᱱᱛᱟ ᱫᱚᱞ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱡᱚᱱᱛᱟ ᱫᱚᱞ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱥᱚᱦᱮᱛ ᱠᱚ ᱑᱙᱙᱘-᱑᱙᱙᱙
ᱛᱷᱚᱠ:ᱵᱤᱦᱟᱨ ᱠᱷᱚᱱ ᱞᱳᱠᱥᱚᱵᱷᱟ ᱥᱚᱦᱮᱛ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱑᱙᱕᱙ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱜᱟᱭᱟ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱡᱚᱦᱟᱱᱟᱵᱟᱫᱽ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱵᱤᱦᱟᱨ ᱨᱤᱱ ᱵᱤᱫᱷᱟᱭᱚᱠ ᱠᱚ ᱒᱐᱒᱐-᱒᱐᱒᱕
ᱛᱷᱚᱠ:ᱢᱚᱜᱚᱫᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱ ᱢᱟᱨᱮ ᱯᱟᱹᱴᱷᱩᱣᱟᱹ ᱠᱚ
ᱛᱷᱚᱠ:ᱞᱳᱠ ᱫᱚᱞ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱵᱤᱦᱟᱨ ᱨᱤᱱ ᱠᱳ-ᱳᱯᱨᱮᱴᱤᱵᱷ ᱢᱚᱱᱛᱨᱤ ᱠᱚ
ᱛᱷᱚᱠ:ᱥᱤᱧᱚᱛ ᱨᱤᱱ ᱥᱚᱸᱥᱚᱫᱽ ᱥᱚᱦᱮᱛ ᱠᱚ ᱒᱐᱒᱔-᱒᱐᱒᱙